**Adeptnettverkstreff**

**Tid:** 28. august 2014 kl. 18.00

**Sted:** Farmasøytisk Institutt, UiO

**Deltagere:** Levin Løssfelt, Linn Løkken Jacobsen, Maria Ulvestad, Kari Christiane Bjerknes, Helle Therese Olsen, Karin Svensberg, William Yip, Helene Jonassen, Knut Fredrik Seip og Therese Myhrstad (referent).

Instituttleder ved Farmasøytisk Institutt, Henrik Schultz, tok varmt imot tidligere adepter i mentorprogrammet hvor han fortalte om sin karrierevei: „Hvorfor ting ble som de ble...“. De ti fremmøtte adeptene ble møtt av en svært kunnskapsrik mann, full av engasjement. Henrik tok oss gjennom en reise av ulike erfaringer og tanker, og delte åpent om situasjoner fra arbeidslivet, både utfordinger og gleder.

Spørsmålene florerte fra adeptene underveis, og Henrik delte raust av sine tanker. Diskusjonstema strakk seg fra alt ifra framtidens farmasiutdanning, utfordinger & muligheter med nettapotek, til styreverv og HMS sikkerhetsblad på lab!

Adeptene fikk også mange gode råd på veien, og særlig viktigheten av å holde seg oppdatert og være endringsvillig ble dradd frem som helt nødvendig.

Avslutningsvis ble også Henriks drøm for framtidens farmasøyter tydelig:

«Vi trenger farmasøyter som løfter bikket, deltar aktivt i samfunnet, har mål og søker lederansvar, og ja; Rett og slett satser på å bli fremragende!»

Herlig kveld og en stor inspirasjonsinnsprøytning for adeptene!